ΓΡΑΠΤΗ ΕΡΩΤΗΣΗ E-2206/99

υποβολή: Antonio Tajani (PPE-DE) προς την Επιτροπή

(29 Νοεμβρίου 1999)

Θέμα: Καταπολέμηση των συνθετικών ναρκωτικών: κοινοτικές πρωτοβουλίες και εφαρμογή του ψηφίσματος του Ευρωπαϊκού Κοινοβουλίου

Επικρατεί και πάλι στην Ιταλία μεγάλη ανησυχία για την έκταση της κυκλοφορίας και της κατανάλωσης των συνθετικών ναρκωτικών που έχουν πλέον κατακλύσει την αγορά, πλήττοντας κυρίως τους νέους. Κάθε χρόνο κατάσχονται 180.000 δισκία του ναρκωτικού «ecstasy», ο δε αριθμός αυτός αντιστοιχεί μόνο στο 5 % της συνολικής κατανάλωσης. Το 1998 το Ευρωπαϊκό Κοινοβούλιο (στο ψήφισμά του σχετικά με τον έλεγχο των νέων συνθετικών ναρκωτικών ΕΕ C 167 της 1.6.1998) έθετε επειγόντως το πρόβλημα που αφορά τη διακίνηση και τη χρήση των συνθετικών ναρκωτικών, ζητώντας από τα κράτη μέλη και από την Επιτροπή να συλλέξουν πληροφορίες για τα εν λόγω ναρκωτικά, ειδικότερα δε για τις συνέπειες και τις δευτερογενείς επιπτώσεις τους, καθώς και τις μακροπρόθεσμες βλάβες που μπορούν να προκαλέσουν στηνγεία, και να προωθήσουν την έρευνα προς αυτή την κατεύθυνση.

Το άρθρο 129 της Συνθήκης του μστερνταμ προβλέπει ότι η δράση της Κοινότητας, η οποία συμπληρώνει τη δράση των κρατών μελών, αποσκοπεί στον περιορισμό των βλαβερών επιπτώσεων στην ανθρώπινηγεία που οφείλονται στη χρήση ναρκωτικών, με την προώθηση της ενημέρωσης και της πρόληψης.

Πως σκοπεύει η Επιτροπή να παρέμβει προκειμένου να ανακόψει και να περιορίσει δραστικά την παραγωγή και την κατανάλωση συνθετικών ναρκωτικών;

Έχει ελέγξει η Επιτροπή εάν όντως ετέθη σε ισχύ σε όλα τα κράτη μέλη ηφιστάμενη διεθνής νομοθεσία για τον έλεγχο των συνθετικών ναρκωτικών;

Με ποιόν τρόπο σκοπεύει η Επιτροπή να ενημερώσει τους ευρωπαίους πολίτες, ειδικότερα δε τους νέους, σχετικά με τις ενίοτε ανίατες βλάβες που προκαλεί στηνγεία η χρήση των συνθετικών ναρκωτικών;

Η απάντηση του κ. Byrne εξ ονόματος της Επιτροπής

(17 Δεκεμβρίου 1999)

Η Επιτροπή συμμερίζεται την ανησυχία του κ. βουλευτή σχετικά με τα αυξανόμενα προβλήματα που προξενούν τα συνθετικά ναρκωτικά. Στην πρόσφατη ανακοίνωσή της στις 26 Μαΐου 1999 σχετικά με το σχέδιο δράσης της Ευρωπαϊκής Ένωσης για την καταπολέμηση των ναρκωτικών (2000 2004)(1), δίνεται μεγάλη προσοχή στις αυξητικές τάσεις όσον αφορά τη χρήση και την παραγωγή των συνθετικών ναρκωτικών.

Η ανακοίνωση αυτή παρουσιάζει ότι το πρόβλημα μπορεί να περιοριστεί με τη χρήση της νομοθεσίας" με ενέργειες κατά της παραγωγής και λαθρεμπορίας, συμπεριλαμβανομένης της καλύτερης συνεργασίας μεταξύ των κρατικών αρχών και της χημικής βιομηχανίας, ιδίως όσον αφορά τις πρόδρομες ουσίες" με τη διεθνή συνεργασία" και με ενέργειες για τον περιορισμό της ζήτησης μέσω της πληροφόρησης και με άλλες προληπτικές προσεγγίσεις.

Στις 16 Ιουνίου 1997, ανησυχώντας ότι οι διαφορές στη νομοθεσία σχετικά με τα νέα συνθετικά ναρκωτικά μεταξύ των κρατών μελών θα οδηγούσαν σε κενό δικαίου και σε προβλήματα συνεργασίας και ελέγχου, το Συμβούλιο εξέδωσε την κοινή δράση 97/396/ΔΕΥ σχετικά με την ανταλλαγή πληροφοριών για την αξιολόγηση των κινδύνων και τον έλεγχο των νέων συνθετικών ναρκωτικών(2). Αυτή η κοινή δράση καθιερώνει ένα σύστημα έγκαιρης προειδοποίησης με το εντοπίζονται και ανταλλάσσονται πληροφορίες σχετικά με τα νέα συνθετικά ναρκωτικά μόλις φθάσουν στην ευρωπαϊκή αγορά, το οποίο συντονίζει το Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ) και η Ευρωπαϊκή Αστυνομική Υπηρεσία (Europol). Αν και το σύστημα αυτό προορίζεται κυρίως για τον έλεγχο της κατανάλωσης και της παραγωγής των νέων συνθετικών ναρκωτικών, αποτελεί επίσης σημαντικό και επίκαιρο εργαλείο για την ταχείαιοθέτηση στρατηγικών και δραστηριοτήτων πρόληψης που απευθύνονται ιδίως στους νέους. Μέχρι στιγμής έχει γίνει η αξιολόγηση του κινδύνου δύο συνθετικών ναρκωτικών, του MBDB και του 4-MTA.

Στις 13 Σεπτεμβρίου 1999 το Συμβούλιο(3) εξέδωσε ομόφωνη απόφαση που χαρακτηρίζει το 4-MTA ως ουσία που πρέπει να τεθείπό έλεγχο σε όλα τα κράτη μέλη, αναφέροντας ότι τα κράτη μέλη λαμβάνουν τα απαραίτητα μέτρα σύμφωνα με την εθνική τους νομοθεσία.

Επιπλέον, όλα τα κράτη μέλη έχουν επικυρώσει τις τρεις σχετικές συμβάσεις των Ηνωμένων Εθνών (ΗΕ) καιποβάλλουν ετήσιες εκθέσεις στα ΗΕ σχετικά με την εφαρμογή τους. Η Επιτροπή δεν διαθέτει πληροφορίες σχετικά με οποιαδήποτε μη συμμόρφωση στις συμβάσεις αυτές.

Όσον αφορά τα προληπτικά μέτρα, η Επιτροπή έχει διοργανώσει και συγχρηματοδοτήσει τρεις ευρωπαϊκές εβδομάδες πρόληψης των ναρκωτικών, που είχαν όλες έντονα στοιχεία ρεαλιστικής πληροφόρησης σχετικά με τους κινδύνους και τις βλάβες που προκαλούνται από την παράνομη χρήση ναρκωτικών. Οι εβδομάδες του 1994 και 1998 ήταν ενέργειες που στρέφονταν ειδικά κατά της χρήσης των νέων συνθετικών ναρκωτικών από τους νέους.

Επιπλέον δημιουργήθηκαν ορισμένα προληπτικά δίκτυα μεγάλης κλίμακας σε διακρατικό επίπεδο με την οικονομική ενίσχυση της Επιτροπής. Πολλά από τα δίκτυα αυτά παράγουν και διανέμουν πληροφορίες με τη μορφή φυλλαδίων ή βιβλιαρίων και στο διαδίκτυο.

Στο κοινοτικό πρόγραμμα δράσης για την πρόληψη της τοξικομανίας (1996-2000) έχει δοθεί και εξακολουθεί να δίνεται προτεραιότητα στις νέες τάσεις όσον αφορά τη χρήση ναρκωτικών και στους νέους και την πολυτοξικομανία, όπως αναφέρεται στα ετήσια προγράμματα δράσης. Έχουν χρηματοδοτηθεί αρκετά προγράμματα που αποσκοπούν στη βελτίωση των μεθόδων και πρακτικών για την αντιμετώπιση της χρήσης του ecstasy, των αμφεταμινών και άλλων συνθετικών ναρκωτικών.

Η νέα στρατηγική της Ευρωπαϊκής Ένωσης κατά των ναρκωτικών (2000-2004) που εγκρίθηκε από το Συμβούλιο στις 6 Δεκεμβρίου 1999πογραμμίζει ότι όσον αφορά τα νέα συνθετικά ναρκωτικά η κατάσταση απαιτεί διαρκή εγρήγορση.

(1) COM(1999)239 τελικό.

(2) ΕΕ L 167 της 25.6.1997.

(3) COM(1999)307 τελικό.